Візіянер

Візіянер — чалавек, які валодае здольнасцю прадбачыць доўгатэрміновыя тэндэнцыі і фармаваць стратэгічныя канцэпцыі развіцця ў розных сферах, уключаючы навуку, тэхналогіі, эканоміку і палітыку. Візіянерамі называюць шырокае кола людзей, ад рэлігійных містыкаў і творчых асоб, да палітыкаў, бізнесменаў і вынаходнікаў, кожнаму з якіх у тым ці іншым выглядзе адкрываецца бачанне будучыні.

 Вызначэнне 
Візіянер вызначаецца як суб'ект, які валодае высокай ступенню кагнітыўнай гнуткасці, дывергентнага мыслення і стратэгічнага ўяўлення, што дазваляе яму фармуляваць інавацыйныя ідэі і канцэпцыі, невідавочныя ў бягучым кантэксце. Візіянеры гуляюць ключавую ролю ў трансфармацыйных працэсах, задаючы новыя вектары развіцця грамадства, карпарацый і навуковых дысцыплін. Яны часта абапіраюцца на міждысцыплінарны падыход і сістэмнае мысленне, што дазваляе ім прадказваць і адаптавацца да будучых выклікаў. Іх дзейнасць уключае ў сябе распрацоўку футуралагічных сцэнарыяў, аналіз макротрэндаў і крытычнае асэнсаванне сацыяльна-тэхнічных змен. Візіянізм, фактычна, з'яўляецца бачаннем таго, чаго яшчэ няма ў сучаснай рэчаіснасці, але што можа з'явіцца ў будучыні. Прыклады: Бакмінстэр Фулер у архітэктуры і дызайне, Малькольм Брыклін у аўтамабільнай прамысловасці, ці Ада Лаўлейс у вылічальнай тэхніцы. Некаторыя візіянеры выкарыстоўваюць матэматычныя мадэлі, каб рабіць даўгатэрміновыя прагнозы і гэтым сэнсе візіянераў можна лічыць свецкімі прарокамі.

 У бізнэсе 
Здольнасць атрымаць дакладнае ўяўленне аб будучыні з'яўляецца прычынай таго, што канцэпцыя візіянерства таксама выкарыстоўваецца ў сферы бізнесу для абазначэння лідэра, здольнага прадбачыць будучыя бізнес-магчымасці. Прыкладам можа быць амерыканскі прадпрымальнік Стыў Джобс, якога часта называюць тэхналагічным прарокам, таму што ён апярэдзіў свой час, рэалізаваўшы новыя ідэі, якія сталі наватарскім. Тэхнічнае і бізнэс-візіянерства не мае нічога да звышнатуральнай здольнасці прадказваць будучыню, а датычна да здольнасці глядзець на свет па-іншаму, ці магчымасці фарміраваць патрэбную ўяву будучыні, а потым увасобіць гэта ў жыццё. Многія эксперты вызначаюць візіянерства як стан, якому можна навучыцца. Менавіта таму існует значная колькасць навучальных і адукацыйных праграм, мэтай якіх з'яўляецца зрабіць з слухачоў лідэраў-візіянераў.

 У мастацтве 
Мастакі таксама здольныя ствараць творы, якія можна аднесці да візіянерства. Звязана гэта часцей з выкарыстаннем мастацкіх прыёмаў, якія патрабуюць наяўнасці пашыраных магчымасцяў успрымання ў гледача. Прыкладамі мастакоў-візіянераў могуць быць, напрыклад,  Эрнст Фукс, Стэнлі Спенсер, Эдвард Берн-Джонс, Адольф Вольфлі, Фрэд Сэндбэк, Уільям Блэйк, Iеранім Босх, Сальвадор Далі.

 Крыніцы 

Катэгорыя:Сацыяльная філасофія
Катэгорыя:Будучыня
Катэгорыя:Футуралогія
Катэгорыя:Футуролагі
Катэгорыя:Мысленне
Катэгорыя:Прагностыка